વસ્તુપાલ – તેજપાલના જિનાલયની પાછળના પ્રાંગણમાં તેમની માતાનું દેરાસર છે. જે ગુમાસ્તાના દેરાસરના નામથી પ્રસિધ્ધ છે. આ મંદિરના મૂળનાયક શ્રી સંભવનાથ ભગવાન ૧૯ ઇંચના બિરાજમાન છે. વસ્તુપાલની માતા કુમારદેવીના નામે આ મંદિર બંધાવ્યું હોવાથી તે વસ્તુપાલની માતાના દેરાસર તરીકે ઓળખાય છે. વળી, કચ્છ-માંડવીના ગુલાબશાહે બંધાવ્યું હોવાથી ગુલાબશાહના મંદિરના નામે ઓળખાય છે. (ગુલાબશાહ નામનો અપભ્રંશ થતા કાળક્રમે તે ગુમાસ્તા નામે પ્રચલિત થયું તેવું લાગે છે.)